50.ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΎ Αριθ. 10223 της 31 Οκτ./3 Νοεμ. 1975 (ΦΕΚ Β΄1257) Περί συστάσεως παρά τω Υπουργείω Συντονισμού και Προγραμματισμού Γραμματείας της Οικονομικής επιτροπής εξ Υπουργών.  ΄Εχοντες υπ’ όψιν: α)Τας διατάξεις του άρθρ. 44 του Ν.Δ. 175/1973 «περί Υπουργικού Συμβουλίου και Υπουργείων» ως τούτο ετροποποιήθη και συνεπληρώθη μεταγενεστέρως.  β)Την υπ’ αριθ. 127/18.7.1975 Π.Υ.Σ. «περί συστάσεως Οικονομικής Επιτροπής εξ Υπουργών», αποφασίζομεν: 1.Συνιστώμεν παρά τω Υπουργείω Συντονισμού και Προγραμματισμού Γραμματείαν της Οικονομικής Επιτροπής εξ Υπουργών, υπαγομένην εις τον Πρόεδρον της Επιτροπής.  2.΄Εργον της Γραμματείας ταύτης είναι η γραμματειακή εξυπηρέτησις της Οικονομικής Επιτροπής. Ειδικώτερον αύτη θα παραλαμβάνη την εις την Οικονομικήν Επιτροπήν απευθυνομένην αλληλογραφίαν και θα τηρή το Αρχείον της Οικονομικής Επιτροπής, θα μεριμνά όπως τα εις την Οικονομικήν Επιτροπήν παραπεμπόμενα θέματα μελετώνται παρά των αρμοδίων υπηρεσιών του Υπουργείου Συντονισμού και Προγραμματισμού, αίτινες και θα συντάσσουν επ’ αυτών σχετικά σημειώματα, παραδιδόμενα εις την ως άνω Γραμματείαν. Θα τελή εν επαφή μετά των λοιπών Υπουργείων δια θέματα αφορώντα εις την Οικονομικήν Επιτροπήν και θα μερινά δια την πληρότητα των θεμάτων των εισαγομένων εις την Οικονομικήν Επιτροπήν προς συζήτησιν και λήψιν σχετικής αποφάσεως. Θα καταρτίζη, εντολή του Προέδρου της Οικονομικής Επιτροπής, την ημερησίαν διάταξιν των συζητήσεων της Επιτροπής και θα κοινοποιή ταύτην εγκαίρως  προς τα μέλη αυτής. Θα τηρή τα πρακτικά της Επιτροπής και θα μερινά δια την κοινοποίησιν τούτων εις απάσας τας αρμοδίας υπηρεσίας ή αρμοδίους κατά περίτωσιν φορείς, είτε εις πλήρη σώματα, είτε εις  αποσπάσματα. Θα εκτελή πάσαν ετέραν εργασίαν αναγκαίαν δια την καλήν και εύρυθμον λειτουργίαν της Οικονομικής Επιτροπής.  3.Προϊστάμενος της Γραμματείας ταύτης θα είναι ο Γραμματεύς της Οικονομικής Επιτροπής. ΄Ετερος υπάλληλος της Γραμματείας ορίζεται ως αναπληρωτής του Γραμματέως.  4.Η Γραμματεία της Οικονομικής Επιτροπής θα επανδρωθή δια του αναγκαίου προς εκτέλεσιν του έργου αυτής προσωπικού εκ του εις την διάθεσιν του Υπουργείου Συντονισμού και Προγραμματισμού τοιούτου.  5.Η Γραμματεία της Οικονομικής Επιτροπής θα παρακολουθή την εφαρμογήν των αποφάσεων ταύτης, και θα αναφέρη σχετικώς εις τον Πρόεδρον αυτής. 